MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA

      HOTĂRÂREA NR. 394
privind prelungirea duratei contractelor de închiriere având ca obiect terenuri din municipiul Craiova pe care sunt amplasate construcţii provizorii, cu destinaţia de spaţii comerciale, producţie şi prestări servicii

Consiliul Local al Municipiului Craiova, întrunit în şedinţa ordinară din data de 27.10.2011;

Având în vedere raportul nr.148489/2011 întocmit de Direcţia Economico- Financiară, prin care se propune prelungirea duratei contractelor de închiriere având ca obiect terenuri din municipiul Craiova pe care sunt amplasate construcţii provizorii, cu destinaţia de spaţii comerciale, producţie şi prestări servicii şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;

În conformitate cu prevederile Ordonanţei Guvernului nr. 92/2003 privind Codul de procedură fiscală, republicată, aprobată prin Legea nr.174/2004, modificată şi completată şi Legii nr.273/2006 privind finanţele publice locale, modificată şi completată;

În temeiul art. 36 alin.2  lit. c coroborat cu alin.5 lit. a şi b, art. 45 alin.3, art. 123 şi art.61 alin.2  din Legea nr. 215/2001, republicată, privind administraţia publică locală;

                                          HOTĂRĂŞTE:

  Art.1.  Se aprobă prelungirea duratei contractelor de închiriere, având ca obiect terenuri din municipiul Craiova, pe care sunt amplasate construcţii provizorii, cu destinaţia de spaţii comerciale, producţie şi prestări servicii, pe o perioadă de 5 ani, prevăzute în anexa care face parte integrantă din prezenta hotărâre.

Art.2.  Se interzice subînchirierea, cesiunea sau asocierea cu alte persoane fizice sau juridice, fără acordul autorităţii locale, sub sancţiunea rezolvirii de drept a contractelor prevăzute la art. 1, fără somaţie sau punerea în întârziere şi fără intervenţia instanţei judecătoreşti (pact comisoriu grad IV), autoritatea locală având dreptul să dezafecteze terenul închiriat ocupat de investiţiile realizate şi să dispună aducerea acestuia în stare iniţială pe cheltuiala exclusivă a locatarului.

Art.3. Preţul închirierii terenurilor prevăzute la art.1, pentru anul 2011, se stabileşte conform Hotărârii Consiliului Local al Municipiului Craiova nr.428/2010, republicată, urmând a fi actualizat conform hotărârilor adoptate de Consiliul Local al Municipiului Craiova.

Art.4.  Se împuterniceşte Primarul Municipiului Craiova să semneze actele adiţionale la     contractele de închiriere prevăzute la art.1 din prezenta hotărâre, în formă modificată şi renegociată.

Art.5. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.133/2003 şi 376/2005.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Direcţia Impozite şi Taxe vor aduce la îndeplinire prevederile prezentei hotărâri.

                                                         Anexa la Hotărârea nr.394/2011
	Nr.

crt.
	Nr.con

tract
	H.C.L
	Societate Comercială


	Obiectul contractului, suprafata 

teren ( mp)

	1.
	205/

2006
	133/

2003
	S.C.Zonin Com S.R.L
	Teren în supr. de 56,50 mp situat în  Cl.Bucureşti sc.21

	2.
	203/

2005
	232/

2005
	S.C.Pro M şi D S.R.L
	Teren în supr. de 7,20 mp situat în  b-dul 1Mai – spital 1

